Diari Oficial de la Generalitat Valenciana


Sumari del DOGV 5065, del 05-08-2005 (2005/8917)

Informació pública de l'alternativa tècnica de programa d'actuació integrada Residencial Alto Matón, de Chiva.
--------------------------------------------------------------------------------------------------------------

### Dades del document

Número de DOGV
:   5065

Data del DOGV
:   05-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8917


Organisme emissor
:   Romefer, SL

Tipus de document
:   Anunci

Informació pública de l'alternativa tècnica de programa d'actuació integrada Residencial Alto Matón, de Chiva. [2005/Q8917]
  
Per la mercantil Romefer, SL, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, s'ha formulat una proposta d'alternativa tècnica, composta del pla parcial, programa d'actuació integrada, document d'homologació, projecte d'urbanització, estudi d'impacte ambiental i projecte de seguretat i salut, per al desenvolupament urbanístic, per gestió indirecta, dels terrenys compresos al sector denominat Residencial Alto Matón, de Chiva (València).
  
D'acord amb el que disposa l'esmentat article 48, apartat 1.c, en relació amb l'article 46.3, ambdós de l'esmentada Llei 6/1994, esta proposta d'alternativa tècnica se sotmet a informació pública, pel termini de 20 dies hàbils a partir de la publicació del present anunci en el Diari Oficial de la Generalitat Valenciana. La documentació es troba protocol·litzada i dipositada a la vista a la Notaria de Teresa Aparicio Colomer, situada al carrer de Velásquez, número 1, porta 7a, de Chiva. Dins del termini de 20 dies hàbils, comptadors des de la publicació de l'anunci en el Diari Oficial de la Generalitat Valenciana, qualsevol persona interessada podrà comparéixer a l'esmentada notaria i sol·licitar l'exhibició de l'acta de protocol·lització integrant de l'esmentada proposta d'alternativa tècnica, així com obtindre'n, a càrrec seu, una còpia. També es podran consultar dins del termini esmentat, a l'Ajuntament de Chiva (Departament d'Urbanisme), les actuacions derivades de la documentació dipositada i formular, si escau, davant l'ajuntament i per a incorporar-les a les actuacions a què es fa referència, tant al·legacions com alternatives tècniques, i/o també proposicions juridicoeconòmiques, dins dels cinc dies següents a la finalització del termini d'informació pública per a executar qualsevol de les alternatives, en els termes establits en els articles 45, 46 i 48 de l'esmentada Llei 6/1994.
  
El termini indicat de 20 dies es prorrogarà per uns altres 20 dies si, durant els 10 primers d'informació pública, alguna persona es compromet a presentar una alternativa tècnica substancialment diferent de l'exposada, amb les condicions establides en l'article 46.4 de l'esmentada Llei 6/1994. Quant al termini per a la presentació d'al·legacions, pel que fa al document d'homologació, este termini serà d'un mes, comptador des de la publicació del present anunci en el Diari Oficial de la Generalitat Valenciana, d'acord amb el que disposa l'article 38.2.a de la Llei Reguladora de l'Activitat Urbanística.
  
Este anunci es publica igualment en el Butlletí Oficial de la Província de València, segons establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a fi d'informar sobre l'alternativa tècnica formulada i del contingut d'esta alternativa a aquells titulars cadastrals afectats la identitat o el domicili dels quals resultara desconegut, d'acord amb la llista següent:
  
- Polígon 33, parcel·la 83. Titular: Mariano García Portales.